**Par Rīcības plānā Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās noteikto uzdevumu izpildi laika periodā no 06.02.2021. līdz 26.02.2020.**

Rīcības plāna Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās (turpmāk – Rīcības plāns)[[1]](#footnote-1) noteiktie pasākumi Covid-19 infekcijas izplatības ierobežošanai ilgstošas sociālās aprūpes un sociālās rehabilitācijas institūcijās (turpmāk – ilgstošas sociālās aprūpes institūcijas) īsteno koordinētas darbības šādos mērķētos rīcības virzienos:

1. Operatīvo jautājumu risināšana,
2. Situācijas monitorings un kontrole,
3. Epidemioloģisko drošības prasību ievērošana,
4. Infekcijas izplatības prevencija,
5. Atbalsts ilgstošas sociālās aprūpes institūciju darbiniekiem,
6. Komunikācija ar klientu tuviniekiem un institūcijām,
7. Izejas pasākumi.

Rīcības plānā noteikto pasākumu īstenošanā iesaistītās institūcijas ir Labklājības ministrija (turpmāk – LM), Veselības ministrija (turpmāk – VM), ilgstošas sociālās aprūpes institūcijas, Veselības inspekcija (turpmāk – VI), Vides aizsardzības un reģionālās attīstības ministrija (turpmāk – VARAM), Valsts aizsardzības militāro objektu un iepirkumu centrs (turpmāk – VALIC), Valsts ugunsdzēsības un glābšanas dienests (turpmāk - VUGD), Aizsardzības ministrija (turpmāk – AiM). Kā jau Rīcības plānā minēts, Rīcības plāns nav noslēgts, tas tā īstenošanas laikā var tikt papildināts ar jauniem rīcības virzieniem, pasākumiem, veicamām darbībām un to izpildes monitoringu atbilstoši aktuālajai situācijai ilgstošas sociālās aprūpes institūcijās un valstī kopumā.

Izpildot Ministru kabineta 2021.gada 26.janvāra sēdes protokollēmuma (Nr. 9 3. §) “Par Rīcības plānu Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās” 4.punktā doto uzdevumu “*Labklājības ministrijai iesniegt izskatīšanai Ministru kabineta 2021.gada 9.februāra sēdē informāciju par Rīcības plāna Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās izpildes gaitu*”, LM sadarbībā ar VM izstrādāja informatīvo ziņojumu par Rīcības plāna izpildes gaitu laika periodā no 2021. gada 26. janvāra līdz 5. februārim[[2]](#footnote-2). Informatīvais ziņojums tika izskatīts Ministru kabineta 2021. gada 11. februāra sēdē.

Šajā informatīvajā ziņojumā iekļauta informācija par Rīcības plānā noteikto uzdevumu izpildi laika periodā no 2021. gada 6. februāra līdz 26. februārim.

**I Informācija par** **Covid-19 izplatību ilgstošas sociālās aprūpes institūcijās**

Saskaņā ar valsts informācijas sistēmas “Sociālo pakalpojumu sniedzēju reģistrs”[[3]](#footnote-3) datiem ilgstošu sociālās aprūpes un sociālās rehabilitācijas pakalpojumu institūcijā[[4]](#footnote-4) sniedz **215** iestādes, no kurām **26** valsts ilgstošas sociālās aprūpes institūcijas, **189** pašvaldību un privātās ilgstošas sociālās aprūpes institūcijas. Kopējais klientu skaits ilgstošas sociālās aprūpes institūcijās pēc LM rīcībā esošās informācijas[[5]](#footnote-5) ir **13 635** personas.

1. Covid-19 izplatība pašvaldību un privātpersonu dibinātajās ilgstošas sociālās aprūpes institūcijās

Laika periodā no 2021. gada 6. februāra līdz 26. februārim pašvaldību un privātpersonu dibinātajās ilgstošas sociālās aprūpes institūcijās konstatēts 581 jauns Covid-19 gadījums, šajā laika periodā stacionēti 43 klienti ar Covid-19, miruši 53 ar Covid-19 saslimušie/inficētie klienti, savukārt 606 klienti izveseļojušies no Covid-19. Salīdzinot salimušo/inficējušos ar Covid-19 klientu skaitu 6.februārī un 26. februārī, tas ir samazinājies par 23.15%.

Šajā laika periodā Covid-19 diagnosticēts 238 ilgstošas sociālās aprūpes institūciju darbiniekiem. Salīdzinot iepriekšējo pārskata periodu (2021. gada 26. janvāris - 5. februāris (11 dienas)) ar šo pārskata periodu (2021. gada 6. februāris - 26. februāris (21 diena)) darbinieku skaits, kuriem ir diagnosticēts Covid-19, skaits ir palielinājies par 44%, bet kontaktpersonu skaits ir samazinājies par 21%. Detalizētāku informāciju par Covid-19 izplatību pašvaldību un privātpersonu dibinātajās ilgstošas sociālās aprūpes institūcijās skatīt 1.tabulā, 1. un 2.diagrammā.

1.tabula

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Konstatēti jauni Covid - 19 gadījumi (klientiem)** | **Ar Covid - 19 stacionēti**  **(klientu skaits)** | **Izveseļojušies no Covid – 19**  **(klientu skaits)** | **No Covid-19 mirušo klientu skaits** | **Kopējais slimo klientu ar Covid – 19 skaits** | **Darbinieku skaits, kuriem** | |
|  |  | **diagnosticēts Covid-19** | **noteikts Covid -19 kontaktpersonas statuss** |
| **SAC (pašvaldību, NVO un privātie)** | **06.02.2021** | 29 | 1 | 30 | 2 | **324** | 4 | 8 |
| **07.02.2021** | 0 | 3 | 15 | 2 | **307** | 3 | 9 |
| **08.02.2021** | 11 | 1 | 52 | 4 | **262** | 7 | 6 |
| **09.02.2021** | 22 | 3 | 29 | 2 | **253** | 28 | 11 |
| **10.02.2021** | 64 | 1 | 41 | 4 | **272** | 22 | 3 |
| **11.02.2021** | 50 | 7 | 20 | 1 | **301** | 14 | 3 |
| **12.02.2021** | 16 | 3 | 75 | 4 | **238** | 21 | 8 |
| **13.02.2021** | 74 | 3 | 46 | 4 | **262** | 13 | 5 |
| **14.02.2021** | 6 | 0 | 3 | 0 | **265** | 5 | 3 |
| **15.02.2021** | 41 | 2 | 42 | 7 | **257** | 15 | 5 |
| **16.02.2021** | 64 | 3 | 15 | 1 | **305** | 13 | 6 |
| **17.02.2021** | 23 | 2 | 22 | 1 | **305** | 12 | 3 |
| **18.02.2021** | 38 | 2 | 21 | 2 | **320** | 13 | 29 |
| **19.02.2021** | 34 | 2 | 61 | 3 | **290** | 8 | 5 |
| **20.02.2021** | 4 | 3 | 17 | 2 | **275** | 9 | 5 |
| **21.02.2021** | 6 | 2 | 1 | 1 | **279** | 1 | 4 |
| **22.02.2021** | 20 | 2 | 11 | 3 | **285** | 8 | 4 |
| **23.02.2021** | 20 | 2 | 43 | 2 | **260** | 18 | 11 |
| **24.02.2021** | 10 | 0 | 8 | 4 | **258** | 10 | 9 |
| **25.02.2021** | 31 | 1 | 30 | 3 | **256** | 13 | 15 |
| **26.02.2021** | 18 | 0 | 24 | 1 | **249** | 1 | 14 |

Avots: Pašvaldību un privātpersonu dibināto ilgstošas sociālās aprūpes institūciju dati, 06.02.2021. – 26.02.2021.

1.diagramma

Avots: Pašvaldību un privātpersonu dibināto ilgstošas sociālās aprūpes institūciju dati, 06.02.2021. – 26.02.2021.

2.diagramma

Avots: Pašvaldību un privātpersonu dibināto ilgstošas sociālās aprūpes institūciju dati, 06.02.2021. – 26.02.2021.

1. Covid-19 izplatība valsts ilgstošas sociālās aprūpes institūcijās

Pārskata periodā valsts ilgstošas sociālās aprūpes institūcijās (turpmāk – VSAC) kopumā ir konstatēti 178 jauni Covid-19 gadījumi, šajā laika periodā ir stacionēti 11 klienti ar Covid-19, miris 21 ar Covid–19 inficējies/saslimis klients, savukārt 382 klienti izveseļojušies. Lielākajai daļai VSAC klientu, kuri bija inficējušies ar Covid-19, slimība noris bez simptomiem[[6]](#footnote-6), tāpēc lielākā daļa Covid-19 gadījumu VSAC tika noteikta tikai testēšanas rezultātā. Vienlaikus jāatzīmē, ka kopējais ar Covid-19 inficēto personu skaits VSAC pakāpeniski samazinās. Darbinieku skaits, kuri ir inficējušies ar Covid-19, ir mainīgs, bet mazāks kā bija janvāra beigās. Detalizētu informāciju par Covid-19 izplatību VSAC skatīt 2.tabulā un 3.diagrammā.

2.tabula

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Konstatēti jauni Covid - 19 gadījumi (klientiem)** | **Ar Covid - 19 stacionēti**  **(klientu skaits)** | **Izveseļojušies no Covid – 19**  **(klientu skaits)** | **No Covid-19 mirušo klientu skaits** | **Kopējais slimo klientu ar Covid – 19 skaits** | **Darbinieku skaits, kuriem** | |
|  |  | **diagnosticēts Covid-19** | **noteikts Covid -19 kontaktpersonas statuss** |
| **SAC (valsts)** | **06.02.2021** | 53 | 0 | 11 | 2 | **284** | 8 | 12 |
| **07.02.2021** | 0 | 2 | 1 | 1 | **283** | 0 | 12 |
| **08.02.2021** | 0 | 0 | 20 | 2 | **263** | 0 | 5 |
| **09.02.2021** | 31 | 0 | 36 | 2 | **257** | 0 | 5 |
| **10.02.2021** | 9 | 4 | 43 | 1 | **223** | 4 | 5 |
| **11.02.2021** | 14 | 2 | 6 | 1 | **235** | 1 | 3 |
| **12.02.2021** | 13 | 0 | 13 | 1 | **235** | 4 | 4 |
| **13.02.2021** | 21 | 1 | 65 | 2 | **190** | 3 | 5 |
| **14.02.2021** | 0 | 0 | 1 | 0 | **189** | 0 | 5 |
| **15.02.2021** | 0 | 0 | 1 | 1 | **188** | 0 | 5 |
| **16.02.2021** | 22 | 0 | 8 | 2 | **202** | 9 | 8 |
| **17.02.2021** | 5 | 1 | 44 | 1 | **163** | 1 | 5 |
| **18.02.2021** | 2 | 0 | 22 | 3 | **142** | 2 | 3 |
| **19.02.2021** | 2 | 0 | 11 | 0 | **131** | 3 | 13 |
| **20.21.2021** | 0 | 1 | 0 | 0 | **131** | 1 | 13 |
| **21.02.2021** | 0 | 0 | 0 | 2 | **130** | 1 | 13 |
| **22.02.2021** | 0 | 0 | 34 | 0 | **97** | 2 | 15 |
| **23.02.2021** | 0 | 0 | 10 | 0 | **87** | 2 | 12 |
| **24.02.2021** | 6 | 0 | 25 | 0 | **68** | 3 | 12 |
| **25.02.2021** | 0 | 0 | 9 | 0 | **59** | 1 | 12 |
| **26.02.2021** | 0 | 0 | 22 | 0 | **37** | 2 | 16 |

Avots: VSAC dati, 06.02.2021. – 26.02.2021.

3.diagramma

Avots: VSAC dati, 06.02.2021. – 26.02.2021.

4.diagramma

Avots: VSAC dati, 06.02.2021. – 26.02.2021.

Situācija ilgstošas sociālās aprūpes institūcijās, tāpat kā kopējā situācija ar Covid-19 pārējā sabiedrībā, ir joprojām ļoti mainīga, un, lai tā stabili uzlabotos, ir nepieciešams turpināt iesākto institūcijas darbinieku un klientu vakcināciju, noteikto piesardzības un drošības pasākumu nodrošināšanu, kā arī Rīcības plānā noteikto pasākumu ieviešanu.

**II Informācija par vakcinācijas gaitu ilgstošas sociālās aprūpes institūcijās**

2021. gada 11. februārī tika uzsākta visu ilgstošas sociālās aprūpes institūciju klientu un darbinieku masveida vakcinācija un līdz 2021. gada 26. februārim 144 ilgstošas sociālās aprūpes institūcijās tika vakcinēti 4677 klienti un 2227 darbinieki, kas ir attiecīgi 53% un 80% no to personu skaita, kuri izteica vēlmi vakcinēties. Daļa klientu un darbinieku šobrīd netiek vakcinēti, jo viņi ir nesen izslimojuši Covid-19 un ieguvuši imunitāti uz apmēram 90 dienām.

Pretēji sākotnējām bažām tiek veiksmīgi nodrošināta vakcinācija tiem ilgstošas sociālās aprūpes institūciju klientiem, kuri ir guloši un nepārvietojās. Šādos gadījumos ilgstošas sociālās aprūpes institūciju darbinieki pavada vakcinētājus līdz klientam tā istabiņā, kur tiek veikta vakcinācija un pēcvakcinācijas novērošana.

Neskatoties uz to, ka aktīvi notiek vakcinācija, joprojām ir samērā liels skaits ilgstošas sociālās aprūpes institūciju darbinieku un klientu, kuri šaubās par vakcinācijas nepieciešamību vai ir izlēmuši nevakcinēties.

Pie pašreizējiem vakcinācijas tempiem ilgstošas sociālās aprūpes institūciju klientu un darbinieku vakcinācijas 1. kārtu būs iespējams pabeigt šī gada marta vidū (atkarīgs no vakcīnu pieejamības). Tā kā 1. kārtā ir nodrošināta vakcinācija tikai daļai klientu un darbinieku, tad ir gaidāma vēl 2. un, iespējams, 3. un 4. vakcinācijas kārta, lai nodrošinātu, ka visi ilgstošas sociālās aprūpes institūciju klienti un darbinieki tiktu vakcinēti tad, kad viņi ir izlēmuši un/vai var vakcinēties.

LM sadarbībā ar VM un Vakcinācijas projekta biroju (turpmāk – VPB) regulāri informē un sniedz konsultatīvo atbalstu ilgstošas sociālās aprūpes institūciju un pašvaldību pārstāvjiem par vakcinācijas nozīmīgumu un procesu, kā arī nepieciešamo atbalstu veiksmīgas Covid-19 izraisītās krīzes pārvarēšanai, īpašu uzmanību veltot tām ilgstošas sociālās aprūpes institūcijām, kurās ir novērojama zema klientu un darbinieku vēlme vakcinēties. Pārskata periodā gan labklājības ministre, gan LM eksperti ir organizējuši un piedalījušies sarunās ar attiecīgo pašvaldību amatpersonām un ilgstošas sociālās aprūpes institūciju direktoriem, lai izprastu zemās aktivitātes iemeslus un rastu iespējas veicināt vakcinējušos skaita pieaugumu institūcijā.

Tā kā izvēlē un lēmuma vakcinēties pieņemšanā būtiska ir korektas informācijas saņemšana un izskaidrošana, tad, LM, izprotot riskus un to rašanās iemeslus, 26. februārī sadarbībā ar VPB organizēja semināru krievu valodā tiem ilgstošas sociālās aprūpes institūciju darbiniekiem, kuri aprūpē un sniedz atbalstu krievvalodīgiem klientiem, t.sk. sazinās ar šo klientu piederīgajiem, kā arī pārējiem darbiniekiem, kuri bija ieinteresēti saņemt skaidrojošu informāciju.

**III Rīcības plānā noteikto darbību izpildes progress**

|  |  |  |  |  |  |
| --- | --- | --- | --- | --- | --- |
| **Nr.** | **Veicamās darbības** | **Atbildīgā institūcija** | **Līdzatbildīgās institūcijas** | **Izpildes termiņš** | **Izpilde uz 26.02.2021.** |
| 1. **Nodrošināt operatīvo jautājumu risināšanu** | | | | | |
| 1.1. | Noteikt starpinstitūciju sadarbības koordinatorus (koordinatoru grupa) operatīvai informācijas apmaiņai par aktuālāko situāciju Covid-19 ierobežošanas pasākumu nodrošināšanā ilgstošas sociālās aprūpes institūcijās | LM | VM, VARAM, LPS, VI | 29.01.2021. | **IZPILDĪTS** |
| 1.2. | Noteikt kārtību operatīvas informācijas apmaiņai starp visiem iesaistītajiem, tai skaitā izveidojot kopīgiem paziņojumiem vienotu e-pasta adresi | LM | VM, VARAM, LPS, ilgstošas sociālās aprūpes institūcijas | 29.01.2021. | **IZPILDĪTS** |
| 1.3. | Sniegt priekšlikumus koordinatoru grupai par nepilnību novēršanu Covid-19 ierobežošanas pasākumu nodrošināšanā ilgstošas sociālās aprūpes institūcijās | LM, VM, ilgstošas sociālās aprūpes institūcijas | VI, VARAM, LPS | 30.06.2021. | **PROCESĀ**  Katras nedēļas pirmdienā (08.02.2021., 15.02.2021., 22.02.2021.) notika kopīgas sanāksmes ar VM jomas pārstāvjiem, kurās tiek pārrunāti saņemtie aktuālie jautājumi no ilgstošas sociālo aprūpes institūcijām, t.sk. iekļaujamās tēmas iknedēļas semināriem.  08.02.2021. sanāksmē tika pārrunāta vakcinēšanas organizēšana ilgstošas sociālās aprūpes institūcijās, nepieciešamie informatīvie materiāli, AstraZeneca vakcīnas lietderība, efektivitāti un to piemērotība personām virs 55 gadu vecumam, VM ieteikumu ilgstošas sociālās aprūpes institūcijām piemērošana.  15.02.2021. sanāksmē tika pārrunāta vakcīnu atšķirības un iespējamās reakcijas ilgstošās sociālās aprūpes institūcīju klientiem pēc vakcinēšanās, AG testi un to lietošanu.  22.02.2021. sanāksmē tika pārrunāta par Covid-19 pozitīvo ilgstošās sociālās aprūpes institūcīju klientu stacionēšanas algoritms, gadījumi, kad NMPD var atteikties stacionēt klientu ar Covid-19 infekciju, ilgstošās sociālās aprūpes institūciju turpmākā rīcību klienta veselības aprūpes nodrošināšanā. |
| 1.4. | Turpināt organizēt attālināti regulāras sanāksmes ar visu ilgstošas sociālās aprūpes institūciju direktoriem par aktuāliem un praktiskiem jautājumiem Covid-19 ierobežošanas pasākumu nodrošināšanā, vadlīniju un rekomendāciju praktiskā ieviešanā | LM | VM, SPKC, VARAM, ilgstošas sociālās aprūpes institūcijas, LPS | Reizi nedēļā, izpildīts un turpinās līdz 30.06.2021. | **PROCESĀ**  Pārskata periodā notika trīs sanāksmes/semināri visu ilgstošas sociālās aprūpes institūciju direktoriem par aktuāliem un praktiskiem jautājumiem Covid-19 ierobežošanas pasākumu nodrošināšanā – 11.02.2021., 18.02.2021. un 25.02.2021.  11.02.2021. semināra dienas kārtībā bija iekļauti jautājumi par vakcīnu piegādi/loģistiku un informatīviem materiāliem; par AstraZeneca izstrādātās vakcīnas lietošanas nosacījumiem. Par vakcīnu piegādi/loģistiku un informatīviem materiāliem, kā arī par citiem ar vakcināciju saistītiem jautājumiem informāciju sniedza un uz dalībnieku jautājumiem atbildēja VPB vadītāja E.Juhņēviča un vakcinācijas procesa koordinatori P.Rimšs un I.Stūre. Tika sniegta informācija, ka šobrīd tiek precizēta informācija par nepieciešamajiem vakcīnu daudzumiem katrai ilgstošas sociālaš aprūpes institūcijai, par sagatavotajiem informatīvajiem bukletiem latviešu un krievu valodā, par iespējam tos saņemt elektroniskā veidā, klātienē. E.Juhņēviča informēja, ka 12.02.2021. vakcinācijas projekta darba grupā kopā ar NVD tiks skatīs jautājums par vakcinācijas vadlīniju izstrādi, iekļaujot informāciju par vakcinēšanas procesā iesaistīto speciālistu atbildībām. Par AstraZeneca izstrādātās vakcīnas lietošanas nosacījumiem, piemērotību personām virs 55 gadu vecumam informāciju sniedza Zāļu valsts aģentūras (turpmāk – ZVA) Zāļu reģistrācijas departamenta vadītāja E.Poplavska, papildus skaidrojot to, kādam jābūt vakcinācijas procesam, kā tiek vakcinētas personas, kuras izslimojušas Covid-19, cik ilgi darbosies vakcīna un pasargās no saslimšanas, cik ik bieži būs jāvakcinējās. A.Dūdiņš papildus sniedza informāciju par centralizētā iepirkuma norisi eksperstestu iegādei, norādot, ka 7. nedēlā tiks slēgts līgums ar piegādātāju un izstrādāti noteikumi par ekspresstestu uzskaiti, ā arī informēja, ka detalizēta informācija tiks sagatavota uz nākamo semināru. Seminārā piedalījās 232 dalībnieki. Semināra videoieraksts un prezentācijas ir pieejamas LM mājaslapā: <https://www.lm.gov.lv/lv/seminars-aktualitates-socialas-aprupes-centru-darba-11022021>  18.02.2021. semināra dienas kārtībā bija iekļauti jautājumi par vakcinācijas nozīmību, vakcīnām, par ekspress testu vai antigēna testiem un to lietošanu un par labās prakses pieredzi klientu un darbinieku motivācijā. Semināra dalībniekiem uzrunu teica un uz dalībnieku jautājumiem atbildēja veselibas ministrs D.Pavļuts un labklājības ministre R.Petraviča. Par vakcinācijas nozīmību, vakcīnām un iespējamām reakcijām pēc vakcinēšanās informēja RSU Pediatrijas katedras asociētās profesore, infektoloģe, Ģimenes vakcinācijas centra vadītāja Bērnu klīniskās universitātes slimnīcā D.Zavadska, kā arī atbildēja uz jautājumiem, kas saitīti ar AstaZeneca vakcīnu, kā arī par iespējamām blaknēm pēc vakcīnas saņemšanas. Ar labās prakses pieredzi klientu un darbinieku motivācijā un izaicinājumiem vakcinācijas procesa organizēšanā dalījās VSAC “Latgale” filiālē “Mēmele” vadītāja O.Jalovčuka. Informāciju par eksprestestu veikšanu prezentēja iepirkuma konkura uzvarētājs SIA “GenMedica Baltic” IVD grupas vadītājs K.Hščanovičs, demonstrējot īsu video par testa veikšanu, kā arī atbildot uz praktiskiem jautājumiem, kā notiks darbinieku apmācība eksprestestu veikšanā, kā arī pārrunāti logīstikas un turpmakās sadarbības algoritmi. Sarunā par ekspresttestu veikšanu pievienojās RSU References laboratorijas vadītājs S.Niķišins, sniedzot viedokli par to, kas būtu tiesīgi ilgstošas sociālās aprūpes institūcijāsveikt eksperstestus, kā arī atbildot uz jautājumiem par rutīnas skrīningiem pēc vakcinācijas. Veselības ministrijas pārstāvji informēja, ka sākts darbs pie testēšanas algoritmu izmaiņām, un informācija visiem tiks izsūtīta. Par aktualitātēm vakcinācijas jomā informēja un uz dalībnieku jautājumiem atbildēja VPB vadītāja E.Juhņeviča. Semināra videoieraksts un prezentācijas ir pieejamas LM mājaslapā: <https://www.lm.gov.lv/lv/seminars-aktualitates-socialas-aprupes-centru-darba-18022021>  25.02.2021. semināra dienas kārtībā bija iekļauti jautājumi par Covid-19 pozitīvo klientu stacionēšanas algoritmu, par e-apmācības iespējam darbiniekiem valstī noteikto ierobežojumu laikā, labās prakses piemēri. Informāciju par Covid-19 pozitīvo klientu stacionēšanas algoritmu, par gadījumiem, kad Neatliekamās medicīniskā palīdzības dienests (turpmāk – NMPD) var atteikties stacionēt ilgstošas sociālās aprūpes institūcijas klientu ar Covid-19 infekciju, par turpmāko rīcību klienta veselības aprūpes nodrošināšanā sniedza un uz dalībnieku jautājumiem atbildēja VM NMPD direktore L.Cipule. L.Cipule skaidroja par vienotajiem standartiem, algoritmiem, kas tiek izmantoti visā valstī sniedzot neatliekamo palīdzību un aicināja arī ilgstošas sociālās aprūpes institūcijām izstrādāt vienotu algoritmu darbinieku rīcībai gadījumos, kad tiek izsaukta NPD. Tāpat vadītāji tika aicināti sakārtot institūcijas iekšējo kārtību par informācijas apriti, pieejamību, darbinieku atbildību, vēršot uzmanību, ka nav pieļaujama situācija, ka informācijas nepieejamība var apdraudēt pacientu veselību un dzīvību. Informāciju par e-mācību kursu "Sociālais darbs ar pilngadīgām personām ar garīga rakstura traucējumiem" sniedza LM ESF projekta “Profesionāla sociālā darba attīstība pašvaldībā” vadītāja I.Kurme. Par labās prakses pieredzi par vakcinācijas procesa organizēšanu dalījās biedrības “Rūjienas senioru māja” sociālās aprūpes un rehabilitācijas centra direktors J.Roze un Raunas novada Gatartas pansionāta direktors A. Damroze. Seminārā papildus tika sniegta informācija par organizētajām apmācībām/informatīviem semināriem: 26.02.2021. semināru par vakcinācijas nozīmīgumu un procesu krievu valodā vadīs Vaksinācijas projekta biroja pārstāvis Ņ.Trojanskis, 02.03.2021. apmācības ilgstošas sociālās aprūpes institūcijas darbiniekiem par klienta veselības stāvokļa novērtēšanu un reaģēšanu uz stāvokļa izmainām, apmācības vadīs Veselības inspekcijas (turpmāk – VI) Stratēģiskās plānošanas un attīstības departamenta vadītāja E.Andžāne. LM pārstāve E.Dorožkina informēja kā risinās jautājums par daļēju līdzekļu kompensāciju individuālo aizsardzības līdzekļu iegādei no valsts budžeta – šobrīd tiek izstrādātas vadlīnijas un tās tiks ievietotas LM mājas lapā, precīzāka informācija tiks sagatavotu uz nākamo sanāksmi/semināru 02.03.2021. LM pārstāve V.Blaua informēja, ka pulsa oksimetru piegādes paredzētas īstenot no š.g. 12-17. marta. Seminārā piedalījās 218 dalībnieku. Semināra videoieraksts un prezentācijas ir pieejamas LM mājaslapā: <https://www.lm.gov.lv/lv/seminars-aktualitates-socialas-aprupes-centru-darba-25022021> |
| 1.5. | Organizēt ilgstošas sociālās aprūpes institūciju darbinieku un brīvprātīgā darba veicēju apmācības epidemioloģiskās situācijas kontekstā darba pienākumu pilnvērtīgai veikšanai, t.sk. nodrošinot uzskatāmus videomateriālus, infografikas, kā arī informāciju vieglajā valodā | LM | VM | Pēc pieprasījuma, līdz 30.06.2021. | **PROCESĀ**  LM organizētajos semināros visu ilgstošas sociālās aprūpes institūciju direktoriem (11.02.2021., 18.02.2021. un 25.02.2021.) sniegta VM, VI, NVD, NMPD, ZVA un VPB informācija par vakcīnām un vakcinācijas procesi, kā arī aprūpes nodrošināšanu ilgstošas sociālās aprūpes institūcijās Covid - 19 inficētiem klientiem, labās prakses pieredzi klientu un darbinieku motivācijā un izaicinājumiem vakcinācijas procesa organizēšanā dalījās VSAC “Latgale” filiālē “Mēmele”, biedrības “Rūjienas senioru māja” sociālās aprūpes un rehabilitācijas centrā, Raunas novada Gatartas pansionāta pārstāvji.  26.02.2021. sadarbībā ar VPB organizēts seminārs krievu valodā tiem ilgstošas sociālās aprūpes institūciju darbiniekiem, kuri aprūpē un sniedz atbalstu krievvalodīgiem klientiem, t.sk. sazinās ar šo klientu piederīgajiem, kā arī pārējiem darbiniekiem, kuri bija ieinteresēti saņemt skaidrojošu informāciju.  LM vadlīnijas un citi skaidrojušie materiāli ir pieejami LM tīmekļa vietnes sadaļas “Covid-19” sadaļā “Sociālās aprūpes iestādēm” <https://www.lm.gov.lv/lv/informacija-par-covid-19>  VM skaidrojošie materiāli pieejami VM tīmekļa vietnē   - <https://www.vm.gov.lv/lv/aktualitates-par-covid-19> |
| 1. **Nodrošināt situācijas ilgstošas sociālās aprūpes institūcijās monitoringu un kontroli** | | | | | |
| 2.1. | Ieviest informatīvo tālruni un vienotu e-pasta adresi: covid19@lm.gov.lv informācijas sniegšanai (anonīmi, ja nepieciešams) par Covid-19 epidemioloģisko prasību neievērošanu ilgstošas sociālās aprūpes institūcijās | LM | VM, VI, ilgstošas sociālās aprūpes institūcijas | 26.01.2021. | **IZPILDĪTS** |
| 2.2. | Regulāri apkopot informāciju par inficēšanās gadījumiem ilgstošas sociālās aprūpes institūcijās | LM | Ilgstošas sociālās aprūpes institūcijas | Katru dienu līdz 30.06.2021. | **PROCESĀ**  LM ir izveidojusi tabulu, kas tiešsaistē pieejama gan LM, gan ilgstošas sociālās aprūpes institūciju kontaktpersonām koordinatoriem, lai operatīvi monitorētu katras dienas situāciju par inficēšanās gadījumiem ilgstošas sociālās aprūpes institūcijās.  Katru dienu ilgstošas sociālās aprūpes institūcijas LM izveidotajā tabulā, kas pieejama tiešsaistē LM ilgstošas sociālās aprūpes institūciju kontaktpersonām, sniedz aktuālo informāciju par ilgstošas sociālās aprūpes institūcijās saslimušo ar Covid-19 klientu un darbinieku skaitu. Ar tām ilgstošas sociālās aprūpes institūcijām, kuras nav iesniegušas aktuālo informāciju, sazinās LM darbinieki, lai monitorētu un kontrolētu Covid-19 izplatību visās ilgstošas sociālās aprūpes institūcijās. |
| 2.3. | Nodrošināt visaptverošu un koordinētu siekalu vai nazofaringeālo testu veikšanu atbilstoši algoritmam | Ilgstošas sociālās aprūpes institūcijas | SPKC, testēšanas laboratorijas | Reizi nedēļā, atbilstoši epidemioloģiskajai situācijai | **PROCESĀ**  Ilgstošas sociālās aprūpes institūcijās veic testus 1 x nedēļā (siekalu tests), klientiem 1 x mēnesī vai atbilstoši indikācijām, kuras nosaka SPKC. |
| 2.4. | Noslēgt līgumus ilgstošas sociālās aprūpes institūcijām ar testēšanas laboratorijām par operatīvu rutīnas testu rezultātu saņemšanu | Ilgstošas sociālās aprūpes institūcijas | Testēšanas laboratorijas | 29.01.2021. | **PROCESĀ**  Informācija par operatīvu rutīnas testu rezultātu saņemšanu ir iekļauta noslēgtajā līgumā starp NVD un testēšanas laboratorijām. Ilgstošas sociālās aprūpes institūciju direktoriem 04.02.2021. ir sniegta VI kontaktinformācija rutīnas testu rezultātu operatīvai saņemšanai. |
| 2.5. | Atbilstoši izvērtējumam par epidemioloģiskās situācijas nodrošināšanu ilgstošas sociālās aprūpes institūcijās veikt pastiprinātas kontroles un piemērot principu “konsultē vispirms” un pie atkārtotiem pārkāpumiem piemērot stingrākus mērus | VI | Ilgstošas sociālās aprūpes institūcijas | 31.05.2021. | **PROCESĀ**  Ņemot vērā jau 2020.gadā veiktās tematiskās pārbaudes ilgstošas sociālās aprūpes institūcijās un konstatētās nepilnības, VI, realizējot principu “konsultē vispirms”, ir sagatavojusi uzskatāmus materiālus, kas palīdz praksē ieviest dažādas vadlīnijas un algoritmus, piemēram, higiēnas algoritms ilgstošas sociālās aprūpes institūcijās Covid-19 infekcijas izplatības ierobežošanai un tipveida kontroles lapu[[7]](#footnote-7).  Klātienes pārbaudes ilgstošas sociālās aprūpes institūcijās plānotas, kad valstī uzlabosies epidemioloģiskā situācija un, kad ilgstošas sociālās aprūpes institūciju klienti, darbinieki un VI inspektori būs vakcinēti. |
| 1. **Nodrošināt epidemioloģisko drošības prasību ievērošanu** | | | | | |
| 3.1. | Regulāri pārskatīt un aktualizēt vadlīnijas ilgstošas sociālās aprūpes institūcijām epidemioloģisko drošības prasību ievērošanai un nodrošināt to pieejamību LM tīmekļa vietnē | LM | VM, VI, SPKC | Regulāri, līdz 30.06.2021. | **PROCESĀ**  Visas LM izstrādātās vadlīnijas un ieteikumi ilgstošas sociālās aprūpes institūcijām par veicamajiem pasākumiem koronavīrusa izraisītās slimības Covid–19 izplatības novēršanai, kā arī klientu un darbinieku aizsardzības sekmēšanai, ir ar aktuālu informāciju.  LM vadlīnijas un citi skaidrojušie materiāli ir pieejami LM tīmekļa vietnes sadaļas “Covid-19” sadaļā “Sociālās aprūpes iestādēm” <https://www.lm.gov.lv/lv/informacija-par-covid-19>  VM materiāli pieejami VM tīmekļa vietnē   - <https://www.vm.gov.lv/lv/aktualitates-par-covid-19>  Ministriju izstrādāto materiālu pārskatīšana un aktualizēšana tiek veikta pēc nepieciešamības. |
| 3.2. | Ilgstošas sociālās aprūpes institūcijas direktoram izdot rīkojumu, nosakot atbildīgo personu par epidemioloģiskās drošības prasību ievērošanu ilgstošas sociālās aprūpes institūcijā. Gadījumā, ja ilgstošas sociālās aprūpes institūcijas nevar atrisināt radušos problēmu, tad atbildīgā persona operatīvi ne vēlāk kā vienas dienas laikā informē LM noteikto kontaktpersonu par problēmsituāciju un/vai citiem aktuāliem jautājumiem | Ilgstošas sociālās aprūpes institūcijas | LM | 29.01.2021. - 30.06.2021. | **PROCESĀ**  Ilgstošas sociālās aprūpes institūciju direktori ir informēti 28.01.2021. seminārā par nepieciešamību izdot rīkojumu, nosakot atbildīgo personu par epidemioloģiskās drošības prasību ievērošanu ilgstošas sociālās aprūpes institūcijā. Tāpat institūcijas ir informētas, ka gadījumā, ja ilgstošas sociālās aprūpes institūcijas nevar atrisināt radušos problēmu, tad atbildīgā persona operatīvi ne vēlāk kā vienas dienas laikā informē LM noteikto kontaktpersonu par problēmsituāciju un/vai citiem aktuāliem jautājumiem. Ir izveidota tabula, kas tiešsaistē pieejama gan LM, gan ilgstošas sociālās aprūpes institūciju direktoriem, kurā ir norādīta informācija par institūciju noteiktajām atbildīgajām personām par epidemioloģiskās drošības prasību ievērošanu, kā arī atbildīgā persona par komunikāciju ar institūcijām un klientu piederīgajiem un atbildīgā persona par vakcinācijas procesu ilgstošas sociālās aprūpes institūcijā. |
| 3.3. | Izstrādāt ieteikumus ilgstošas sociālās aprūpes institūciju klientu veselības stāvokļa novērtēšanai un reaģēšanai uz stāvokļa pasliktināšanos (t.sk. izstrādāt veidlapu - Informācija par Ilgstošas sociālās aprūpes un sociālās rehabilitācijas institūcijas klienta veselības stāvokli (iesniegšanai slimnīcā, kurā nogādāts klients)) | VI | Ilgstošas sociālās aprūpes institūcijas | 01.02.2021. | **PROCESĀ**  VI sadarbībā ar NMPD ir izstrādājusi veidlapu ,,Ieteikumi ilgtermiņa SAC klienta veselības stāvokļa novērtēšanai un reaģēšanai uz stāvokļa pasliktināšanos”[[8]](#footnote-8).  Testa apmācības VSAC darbiniekiem (medicīnas māsām, pieredzējušiem sociālajiem aprūpētājiem) par veidlapas aizpildīšanu un praktisko pielietošanu ikdienas aprūpes darbā notika 15.02.2021.  Apmācības visiem ilgstošas sociālās aprūpes institūciju darbiniekiem (medicīnas māsām, pieredzējušiem sociālajiem aprūpētājiem) par veidlapas aizpildīšanu un praktisko pielietošanu ikdienas aprūpes darbā notiks 02.03.2021., tās tiks ierakstītas, lai ierakstu ievietotu LM tīmekļa vietnē, tādejādi nodrošinot, ka ar veidlapu praktisko pielietošanu var iepazīties plašāks darbinieku skaits. |
| 3.4. | Izstrādāt rīcības plānu ilgstošas sociālās aprūpes institūcijas darbības nodrošināšanai Covid-19 infekcijas gadījumā | Ilgstošas sociālās aprūpes institūcijas | SPKC, LM | Regulāri, līdz 30.06.2021. | **PROCESĀ** |
| 3.5. | Risināt ar Covid-19 saslimušo aprūpi saistīto darbību rezultātā radušos atkritumu iekļaušanu bīstamo atkritumu skaitā. Operatīvi organizēt SAC atkritumu savākšanu, tādejādi nodrošinot, ka atkritumu apsaimniekotāji pieņem attiecīgos atkritumus, lai izvairītos no epidemioloģiskās drošības prasību pārkāpumiem. | VARAM, Valsts kapitālsabiedrība “Latvijas Vides, ģeoloģijas un meteoroloģijas centrs”, pašvaldības | Ilgstošas sociālās aprūpes institūcijas | 30.06.2021. | **PROCESĀ**  Saistībā ar 04.02.2021. tiešsaistes sanāksmē ar sociālās aprūpes centra vadītājiem aktualizēto jautājumu par bīstamo atkritumu apsaimniekošanu, VARAM saņēmis priekšlikumu no biogāzes ražotajiem, ka viņi varētu izmantot pārtikas pārpalikumus pēc COVID-19 inficētas/slimas personas (arī citus pārtikas pārpalikumus, ja netiek izmantoti) biogāzes ražošanā. |
| 1. **Nodrošināt preventīvos pasākumus infekcijas izplatības mazināšanai** | | | | | |
| 4.1. | Organizēt publisko iepirkumu Covid-19 antigēna eksprestestu (SARS-CoV-2 antigēna (Ag) noteikšanas testi) iegādei un piegādei un testu lietotāju apmācībai ilgstošas sociālās aprūpes institūcijās | VALIC | LM | 01.02.2021. – 30.06.2021. | **PROCESĀ**  VALIC noslēdzis līgumu ar SIA GenMedica Baltic par 103 tūkstoši eksprestestu iegādi ilgstošas sociālās aprūpes institūciju darbinieku testēšanas nodrošināšanai, eksprestestu piegāde VALIC noliktavā plānota 01.03.2021. Testu lietotāju apmācību nodrošina piegādātājs - SIA GenMedica Baltic. LM ir nosūtījis piegādātājam visu ilgstošas sociālās aprūpes institūciju kontaktinformāciju, apmācību organizēšanai. Apmācības tiks nodrošinātas tiešsaistes platformā “Zoom” vai telesakaru lietojumprogrammā “Skype”, sadalot ilgstošas sociālās aprūpes institūciju pilnvarotās ārstniecības personas nelielās grupās. |
| 4.2. | Organizēt eksprestestu piegādi un sadali | VUGD | Pašvaldības, ilgstošas sociālās aprūpes institūcijas | 09.02.2021. – līdz masveida vakcinācijas ilgstošas sociālās aprūpes institūcijās pabeigšanai | **PROCESĀ**  VALIC noslēdzis līgumu ar SIA GenMedica Baltic par 103 tūkstoši eksprestestu iegādi ilgstošas sociālās aprūpes institūciju darbinieku testēšanai. AG testi tiks saņemti VALIC noliktavā 01.03.2021. LM ir sagatavojis eksprestestu sadalījumu, kas tiks nodots VUGD. VUGD nodrošinās eksprestestu nogādāšanu pašvaldību Civilās aizsardzības komisijās, kuras, savukārt, nodrošinās eksprestestu sadali ilgstošas sociālās aprūpes institūcijām. |
| 4.3. | Noteikt kontaktpersonu eksprestestu lietotāju apmācības procesa koordinēšanai | LM | Ilgstošas sociālās aprūpes institūcijas | 26.01.2021. | **IZPILDĪTS** |
| 4.4. | Apkopot un regulāri aktualizēt ilgstošas sociālās aprūpes institūciju informāciju (kontaktpersona, kontaktinformācija, ārstniecības personas klātbūtne, nepieciešamo eksprestestu skaits) testēšanas nodrošināšanai | LM | Ilgstošas sociālās aprūpes institūcijas | 26.01.2021. - līdz masveida vakcinācijas ilgstošas sociālās aprūpes institūcijās pabeigšanai | **PROCESĀ**  LM ir izveidojusi sarakstu ar visu ilgstošas sociālās aprūpes institūciju deleģētajām kontaktpersonām Covid-19 antigēna eksprestestu lietotāju apmācības, saņemšanas un testēšanas nodrošināšanai. VUGD pēc 01.03.2021. nodrošinās eksprestestu nogādāšanu pašvaldību Civilās aizsardzības komisijās, kuras, savukārt, nodrošinās eksprestestu sadali ilgstošas sociālās aprūpes institūcijām. |
| 4.5. | Izdot rīkojumu, nosakot kārtību regulāras eksprestestēšanas nodrošināšanai ilgstošas sociālās aprūpes institūcijā | Ilgstošas sociālās aprūpes institūcijas |  | 29.01.2021. | **PROCESĀ** |
| 4.6. | Veikt ilgstošas sociālās aprūpes institūcijas darbinieku un klientu eksprestestēšanu atbilstoši institūcijas apstiprinātajai kārtībai | Ilgstošas sociālās aprūpes institūcijas | VI, SPKC | 01.02.2021. - līdz ilgstošas sociālās aprūpes institūciju darbinieku un klientu vakcinācijas pabeigšanai | **PROCESĀ**  Periodā kopumā VSAC veiktas 5 284 testēšanas epizodes izmantojot antigēna eksprestestus, identificēti 8 ar Covid inficēti darbinieki, kuriem infekcija apstiprināta arī ar polimeriāzes ķēdes reakcijas (PĶR) testu. Covid pozitīvo gadījumu īpatsvars attiecībā pret periodā veiktajiem antigēna eksprestestiem ir 0.15%. |
| 4.7. | Noteikt pulsa oksimetru izmantošanu ilgstošas sociālās aprūpes institūcijās kā preventīvu līdzekli savlaicīgai veselības apdraudējuma riska konstatēšanai klientiem – grozījumi normatīvajos aktos (MK 09.06.2020. noteikumi Nr. 380) | LM | Ilgstošas sociālās aprūpes institūcijas | 28.01.2021. | **IZPILDĪTS** |
| 4.8. | Veikt publisko iepirkumu pulsa oksimetru iegādei un piegādei visām ilgstošas sociālās aprūpes institūcijām | VALIC | LM, ilgstošas sociālās aprūpes institūcijas | 01.02.2021. – 28.02.2021. | **PROCESĀ**  VALIC 23.02.2021. pieņēmis lēmumu par uzvarētāju pulsa oksimetru iepirkumā - SIA TAMRO, līgumu plānots noslēgt 02.03.2021., pulsa oksimetru piegāde atbilstoši iepirkuma nolikumam ir 10 darba dienas no līguma noslēgšanas.  VALIC informējis, ka pulsa oksimetru piegāde ilgstošas sociālās aprūpes institūcijām plānota no 12.-17.03.2021. |
| 4.9. | Kompensēt izdevumus par individuālās aizsardzības un dezinfekcijas līdzekļu iegādi:  - 50 % apmērā ilgstošas sociālās aprūpes institūcijās, kurās sociālos pakalpojumus sniedz pašvaldības dibināts sociālo pakalpojumu sniedzējs vai tāds, kuram noslēgts līgums ar pašvaldību par minēto pakalpojumu sniegšanu (nodrošina VARAM);  - 100% apmērā ilgstošas sociālās aprūpes institūcijās, kurās sociālos pakalpojumus sniedz valsts dibināts sociālo pakalpojumu sniedzējs vai tāds, kuram ir noslēgts līgums ar valsti par minēto pakalpojumu sniegšanu (nodrošina LM) | VARAM, LM | Ilgstošas sociālās aprūpes institūcijas, pašvaldības | 01.01.2021. – 31.03.2021. | **PROCESĀ**  Lai nodrošinātu Ministru kabineta  2021 .gada 12. februāra rīkojums Nr.83 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” noteiktās kompensācijas vienotas piemērošanas un kompensēšanas mehānismu, Labklājības ministrija ir izstrādājusi vadlīnijas “*Covid-19 infekcijas izplatības seku pārvarēšanas likuma  24. un 25. panta, un Ministru kabineta 12.02.2021. rīkojuma Nr. 83  “Par finanšu līdzekļu piešķiršanu no valsts budžeta programmas   “Līdzekļi neparedzētiem gadījumiem”” izpildei par izdevumu, kas radušies par individuālo aizsardzības līdzekļu un dezinfekcijas līdzekļu iegādi, kompensēšanu*”.  Atbilstoši vadlīnijām ilgstošas sociālās aprūpes institūciju izdevumi par iegādātajiem individuālās aizsardzības līdzekļiem un dezinfekcijas līdzekļiem tiks kompensēti martā, bet marta izdevumi – aprīlī.  LM 26.02.2021. ir informējusi pašvaldības un pakalpojumu sniedzējus par izstrādātajām vadlīnijām. |
| 4.10. | Apzināt risinājumus nelielu/pārnēsājamu skābekļa aparātu nodrošināšanai ilgstošas sociālās aprūpes institūcijām | LM, VM, AiM | Ilgstošas sociālās aprūpes institūcijas | 01.02.2021. – 28.02.2021. | **PROCESĀ**  LM veica aptauju par skābekļa koncentratoru nepieciešamību ilgstošas sociālās aprūpes institūcijās. Aptaujā par skābekļa terapijas nodrošināšanu ilgstošas sociālās aprūpes un sociālās rehabilitācijas institūcijās piedalījās 81 respondents, kas ir 46% no unikālajiem valsts informācijas sistēmā “Sociālo pakalpojumu sniedzēju reģistrs” reģistrētajiem 215 ilgstošas sociālās aprūpes un sociālās rehabilitācijas pakalpojumu sniedzējiem. Aptaujas rezultāti apliecināja, ka skābekļa terapija[[9]](#footnote-9) ir nepieciešama tikai nelielai klientu daļai, proti, skābekļa terapiju periodiski saņem/izmanto tikai 39 klienti. 55.6% institūcijās, kurās izmanto skābekļa terapiju, personāls ir apmācīts izmantot skābekļa terapijas ierīces. Jautājumā vai institūcijai skābekļa terapijas nodrošināšanai būtu nepieciešama skābekļa terapijas ierīce vai pakalpojuma sniedzējs, kurš nepieciešamības gadījumā klientiem nodrošina skābekļa terapiju, 54.3% izteica vēlmi saņemt pašu iekārtu, bet 45.7% izvēlējās pakalpojumu sniedzēju.  Vienlaicīgi LM tika saņemts VM viedoklis par skābekļa terapijas nodrošināšanu sociālās aprūpes iestādēs, kurā, VM izsaka bažas, uzskatot, ka pirmsslimnīcas etapā ilgstoša skābekļa terapija ilgstošas sociālās aprūpes institūcijās ar Covid-19 saslimušajiem klientiem nebūtu nodrošināma. Gadījumā, ja tomēr tiks pieņemts lēmums par skābekļa terapijas nodrošināšanu, VM iesaka konsultēties ar vadošajiem ekspertiem skābekļa terapijas pielietošanas jomā un izstrādāt kārtību, kurā noteikts, kā tiek uzglabātas iegādātās iekārtas, kā tiek nozīmēta un attiecīgi pārtraukta skābekļa terapija ilgstošas sociālās apūpes institūciju klientiem.  LM piedāvā šādu risinājumu skābekļa koncentratoru nodrošināšanai ilgstošas sociālās aprūpes institūcijās – kompensēt izdevumus, kas ilgstošas sociālās aprūpes institūcijām rodas piesaistot pakalpojuma sniedzēju, kurš medicīnisko indikāciju gadījumā nodrošina nepieciešamos skābekļa terapijas pakalpojumus, attiecīgi 100% kompensējot izdevumus no valsts budžeta programmas “Līdzekļi neparedzētiem izdevumiem”, kas, pamatojoties uz pašvaldību iesniegtajiem rēķiniem, vienā gadā varētu sasniegt 50 000 euro.  Minēto priekšlikumu LM iesniegs izskatīšanai Operatīvās vadības grupā, lai lemtu gan par tā izpildi, gan šim mērķim nepieciešamā finansējuma apjomu. |
| 1. **Nodrošināt atbalstu ilgstošas sociālās aprūpes institūciju personālam** | | | | | |
| 5.1. | Kompensēt izdevumus ilgstošas sociālās aprūpes institūcijām, lai nodrošinātu piemaksu līdz 50% apmērā no mēnešalgas paaugstināta riska apstākļos aprūpē iesaistītajam personālam, ja ilgstošas sociālās aprūpes institūcijā klientiem ir konstatēta Covid-19 infekcija:  - 50% apmērā  no pašvaldību faktiskajiem atlīdzības izdevumiem, kas radušies piemaksu noteikšanu rezultātā institūcijās, kurā sociālos pakalpojumus sniedz pašvaldības dibināts sociālo pakalpojumu sniedzējs vai tāds, kuram noslēgts līgums ar pašvaldību par minēto pakalpojumu sniegšanu;  - 100 % apmērā no faktiskajiem atlīdzības izdevumiem, kas radušies piemaksu noteikšanas rezultātā valsts dibinātam sociālo pakalpojumu sniedzējam vai tādam pakalpojumu sniedzējam,  kuram ir noslēgts līgums ar Labklājības ministriju par sociālo pakalpojumu sniegšanu. | LM | Ilgstošas sociālās aprūpes institūcijas | 01.12.2020.-30.06.2021. | **PROCESĀ**  Atbilstoši plānam tika **prognozēts:**   1. **decembrī** piemaksu saņems 3 457 darbinieki. Faktiski piemaksa decembrī noteikta 1 082 darbiniekiem (25 institūcijās). Darbiniekiem noteiktais piemaksas piemērošanas laiks institūcijās atšķiras, ir iestādes, kurās darbiniekiem piemaksas ir noteiktas tikai dažas dienas, piem., no decembra beigām (līdz ar  Covid-19 konstatēšanu iestādē). Izdevumu kompensāciju par decembrī noteiktām piemaksām, janvārī iesniedza 21 pašvaldība.  Faktiskais finansējuma izpildes apmērs pret plānoto finansējumu decembrī ir 16%; 2. **janvārī** piemaksu saņems 3 890 darbinieki. Faktiski piemaksa decembrī noteikta 1 646 darbiniekiem (51 institūcijā). Izdevumu kompensāciju par janvārī noteiktām piemaksām, februārī iesniegušas 38 pašvaldības. Faktiskais finansējuma izpildes apmērs pret plānoto finansējumu janvārī ir 21%.   Kopumā no plānotajiem izdevumiem 8.2 milj. euro apmērā, 2 mēnešu periodā, t.i. no 01.12.2020.-31.01.2021., izlietoti nepilni 0.5 milj. euro *(5.5% no plāna,, t.i. 450 435 euro no 8 223 856 euro; Atbilstoši plānotaja, šajā periodā tika prognozēti izdevumi, kas sasniegs aptuveni 29% izlietojumu no kopējā plānotā finansējuma 8.2 milj., t.i. 2 410 441 euro).*  Decembrī, plānojot Covid-19 infekcijas izplatības pārvaldības likuma 47.panta otrās daļas ietekmi uz valsts budžetu, tika prognozēts sliktākais scenārijs, t.i. Covid-19 infekcija strauji sāks izplatīties pie visiem sociālo pakalpojumu sniedzējiem, kas nodrošina pakalpojumu sniegšanu ar izmitināšanu institūcijā un attiecīgi š.g. februārī un martā Covid-19 inficētu klientu un klientu, kuriem noteikts Covid-19 inficētas personas kontaktpersonas statuss aprūpē tiks iesaistīts viss ikdienas aprūpes un rehabilitācijas procesa nodrošināšanā iesaistītais personālas. Atbilstoši decembra un janvāra faktiskajai izpildei, prognozējams, ka februārī un martā faktiskais darbinieku skaits, kuriem tiek noteikta piemaksa, nesasniegs plānoto – 4 322 personas. |
| 5.2. | Kompensēt izdevumus ilgstošas sociālās aprūpes institūcijām, lai laika periodā no 2021.gada 1. februāra līdz 2021. gada 30. jūnijam nodrošinātu piemaksu līdz 100% apmērā no mēnešalgas paaugstināta riska apstākļos aprūpē iesaistītajam personālam, ja institūcijā, kurā sociālos pakalpojumus ar izmitināšanu, tai skaitā sociālās aprūpes centrs, pansija, patversme, naktspatversme, krīzes centrs, dienas aprūpes centrs, aprūpe mājās, aprūpētā dzīvesvieta, grupu dzīvoklis, īslaicīga sociālā aprūpe, atelpas brīdis, sniedz pašvaldības vai valsts dibināts sociālo pakalpojumu sniedzējs vai tāds, kuram ir noslēgts līgums ar pašvaldību vai valsti par minēto pakalpojumu sniegšanu, klientiem ir konstatēta Covid-19 infekcija:  - 50% apmērā no pašvaldību faktiskajiem atlīdzības izdevumiem, kas radušies piemaksu noteikšanu rezultātā institūcijās, kurā sociālos pakalpojumus sniedz pašvaldības dibināts sociālo pakalpojumu sniedzējs vai tāds, kuram noslēgts līgums ar pašvaldību par minēto pakalpojumu sniegšanu;  - 100 % apmērā no faktiskajiem atlīdzības izdevumiem, kas radušies piemaksu noteikšanas rezultātā valsts dibinātam sociālo pakalpojumu sniedzējam vai tādam pakalpojumu sniedzējam, kuram ir noslēgts līgums ar Labklājības ministriju par sociālo pakalpojumu sniegšanu. | LM | Ilgstošas sociālas aprūpes institūcijas | 01.02.2021.-30.06.2021. | **PROCESĀ**  LM ierosināja diskusiju Operatīvās vadības grupā par šīs darbības izpildi un tās izpildei nepieciešamā finansējuma apjomu, ierosinājums 25.02.2021. Operatīvās vadības grupā netika atbalstīts. |
| 5.3. | Aktualizēt pēc nepieciešamības metodiskos norādījumus “Vadlīnijas Covid-19 infekcijas izplatības pārvaldības likumā noteikto piemaksu par ar Covid-19 inficētu personu un šo personu kontaktpersonu aprūpi noteikšanai” | LM | Ilgstošas sociālās aprūpes institūcijas | Izpildīts, turpinās līdz 30.06.2021. | **PROCESĀ**  Vadlīnijas ir aktualizētas, informācija par aktualizētajām vadlīnijām ir nosūtīta visām ilgstošas sociālās aprūpes institūcijām, kā arī tās ir pieejamas LM tīmekļa vietnē: <https://www.lm.gov.lv/lv/vadlinijas-covid-19-infekcijas-izplatibas-parvaldibas-likuma-noteikto-piemaksu-par-ar-covid-19-inficetu-personu-un-so-personu-kontaktpersonu-aprupi-noteiksanai> |
| 5.4. | Piesaistīt bruņotos spēkus gadījumā, ja ilgstošas sociālās aprūpes institūcijā masveidā trūkst darbinieku, kā arī pašvaldībām iesaistīties darbinieku nodrošinājumā | Ilgstošas sociālās aprūpes institūcijas | AiM,  Civilās aizsardzības komisija | Pēc nepieciešamības | **PROCESĀ**  Pārskata periodā lūgumu pēc bruņoto spēku piesaistes aprūpes procesa nodrošināšanai izteica vienas pašvaldības ilgstošas sociālās aprūpes institūcija. No bruņotajiem spēkiem tika saņemts atteikums atbalsta sniegšanā, taču ar pašvaldības atbalstu izdevās piesaistīt papildus personālu un bruņoto spēku iesaiste vairs nebija nepieciešama. |
| 5.5. | Piesaistīt brīvprātīgos aprūpētājus no NVO un sociālās jomas izglītības iestādēm[[10]](#footnote-10) atbalsta sniegšanā ilgstošas sociālās aprūpes institūcijas aprūpes personālam klientu aprūpē. Ilgstošas sociālās aprūpes institūcijai nodrošināt darba vidē balstītu brīvprātīgo apmācību un brīvprātīgā darba koordinēšanu konkrētajā iestādē | LM | Ilgstošas sociālās aprūpes institūcijas, NVO, izglītības iestādes | Turpinās un līdz 30.06.2021. | **PROCESĀ**  Uz LM aicinājumu piedāvāt brīvprātīgos palīgus ilgstošas sociālās aprūpes institūcijām, kas varētu sniegt atbalstu aprūpes personālam klientu aprūpē, atsaucās vairākas organizācijas, kuru kontakti brīvprātīgo aprūpētāju piesaistes nepieciešamības gadījumā tiek nodoti ieinteresētajām ilgstošas sociālās aprūpes institūcijām (izņemot tās institūcijas, kurās ir ieviesti karantīnas pasākumi), kuri tālāk pašas nodrošinās brīvprātīgo piesaisti, darba vidē balstītu brīvprātīgo apmācību un brīvprātīgā darba koordinēšanu.  Papildus, lai nodrošinātu vienotu izpratni par brīvprātīgo piesaisti ilgstošas sociālās aprūpes institūcijās Covid-19 izplatības laikā, LM ir izstrādājusi infografiku ar rekomendācijām brīvprātīgo palīgu iesaistei un brīvprātīgā darba līguma paraugu, kas publicēti LM tīmekļa vietnē: <https://www.lm.gov.lv/sites/lm/files/data_content/infografika_12112020.pdf> un <https://www.lm.gov.lv/lv/brivpratiga-darba-ligums>  Lai arī brīvprātīgo aprūpētāju apmācības tiks organizētas katrā konkrētajā ilgstošas sociālās aprūpes institūcijā uz vietas, LM brīvprātīgajiem piedāvā iepazīties ar aprūpētāju rokasgrāmatu jeb metodiskajiem norādījumiem aprūpētāja darbam ar klientu, kas ir publiski pieejami LM tīmekļa vietnē: <https://www.lm.gov.lv/lv/aprupetaja-rokasgramata> |
| 5.6. | Pārskatīt esošos finanšu resursus un piešķirt finansējumu psiholoģiskā atbalsta ilgstošas sociālās aprūpes institūcijas darbiniekiem sniegšanai | Ilgstošas sociālās aprūpes institūcija | Pakalpojuma sniedzēji | Turpinās un līdz 30.06.2021. | **PROCESĀ** |
| 5.7. | Nodrošināt psiholoģisko un emocionālo atbalstu ilgstošas sociālās aprūpes institūciju darbiniekiem trauksmes un psiholoģiskās spriedzes gadījumā | LM | VM | Turpinās un līdz 30.06.2021. | **PROCESĀ** |
| 1. **Nodrošināt komunikāciju ar klientu tuviniekiem un institūcijām** | | | | | |
| 6.1. | Izdot rīkojumu par veicamajām darbībām ilgstošas sociālās aprūpes institūcijā un atbildīgo personu savlaicīgas saziņas ar atbildīgajām institūcijām, kā arī klienta tuviniekiem klienta inficēšanās gadījumā un vakcinēšanas nodrošināšanai | Ilgstošas sociālās aprūpes institūcija | LM | Turpinās un līdz 30.06.2021. | **PROCESĀ**  Ir izveidota tabula, kas tiešsaistē pieejama gan LM, gan ilgstošas sociālās aprūpes institūciju direktoriem, kurā ir norādīta informācija par institūciju noteiktajām atbildīgajām personām, t.sk. atbildīgā persona par komunikāciju ar institūcijām un klientu piederīgajiem. |
| 1. **Nodrošināt izejas pasākumu īstenošanu** | | | | | |
| 7.1. | Izdot rīkojumu, nosakot kārtību vakcinācijas nodrošināšanai ilgstošas sociālās aprūpes institūcijā, tai skaitā, apzinot informāciju, un to aktualizējot par klientiem un darbiniekiem, izmantojot pieeju - vēlas vakcinēties/šaubās/nevēlas | Ilgstošas sociālās aprūpes institūcijas |  | 29.01.2021. | **IZPILDĪTS** |
| 7.2. | Iekārtot vakcinācijas vietu ilgstošas sociālās aprūpes institūcijā | Ilgstošas sociālās aprūpes institūcija | VM | 05.02.2021. | **PROCESĀ**  Ilgstošas sociālās aprūpes institūcijas ir informētas par prasībām vakcinācijas kabinetiem ilgstošas sociālās aprūpes institūcijās, minētās prasības tiek nodrošinātas vakcinācijas laikā. |
| 7.3. | Īstenot organizatoriskus pasākumus, t.sk. vakcinējamo personu saraksta sagatavošana, sadarbība ar klientu tuviniekiem, informācijas par vakcinēšanos nodrošināšana gan darbiniekiem, gan klientiem, vakcinējamo rindas organizēšana, izbraukuma vakcinācijas komandas norādījumu izpilde, sekmīgai vakcinācijas norisei ilgstošas sociālās aprūpes institūcijās atbilstoši vakcinācijas plānā noteiktajam | Ilgstošas sociālās aprūpes institūcijas | VI, VM | 05.02.2021. – līdz masveida vakcinācijas ilgstošas sociālās aprūpes institūcijās pabeigšanai | **PROCESĀ**  11.02.2021. uzsākta ilgstošas sociālās aprūpes centru klientu un darbinieku vakcinācija, šajā laikā vakcinēti 2227 darbinieki un 4677 klienti, kas ir attiecīgi 80% un 53% no to personu skaita, kuri bija izteikuši vēlmi vakcinēties. |
| 7.4. | Iekļaut valsts aizdevuma programmā ilgstošas sociālās aprūpes institūciju pilnveides vai būvniecības projektus, lai nodrošinātu to atbilstību higiēnas prasībām, kā arī pilnvērtīgu pakalpojumu sniegšanas iespējas pandēmijas apstākļos | VARAM | Ilgstošas sociālās aprūpes institūcijas | 2021.gads | **PROCESĀ**  Pārskata periodā jauna informācija nav sniegta. |
| 7.5. | Īstenot Atjaunošanas un noturības mehānisma plānā 2021 -2026 noteiktos pasākumus ilgstošas aprūpes institūciju pilngadīgām personām ar funkcionāliem traucējumiem un pensijas vecuma personām pielāgošanai epidemioloģiskā apdraudējuma situācijai un jaunu ģimeniskai videi pietuvinātu aprūpes institūciju attīstībai pašvaldībās | LM | Ilgstošas sociālās aprūpes institūcijas, pašvaldības | 2021.gada 1.ceturksnis – 2023.gada 4.ceturksnis | **PROCESĀ**  04.02.2021. MK izskatītais Latvijas Atveseļošanas un noturības mehānisma (ANM) plāna projekts[[11]](#footnote-11) paredz pasākumus ilgstošas aprūpes institūciju pilngadīgām personām ar funkcionāliem traucējumiem un pensijas vecuma personām pielāgošanai epidemioloģiskā apdraudējuma situācijai un jaunu ģimeniskai videi pietuvinātu aprūpes institūciju attīstībai pašvaldībās, paredzot finansējumu EUR 26 500 000 apmērā. |
| 7.6. | Nodrošināt atlīdzības palielinājumu 100% apmērā ilgstošas sociālās aprūpes institūciju darbiniekiem | LM | VARAM | 2022. gads un turpmāk ik gadu | **PROCESĀ**  LM gatavo nepieciešamo aprēķinu un skaidrojumu, lai jautājums par papildu nepieciešamā finansējuma piešķiršanu atlīdzības palielinājumam 100% apmērā ilgstošas sociālās aprūpes institūciju darbiniekiem 2022. - 2024. gadam tiktu izskatīts MK likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |

1. Apstiprināts ar Ministru kabineta 2021. gada 3. februāra rīkojumu Nr. 66 “Par Rīcības plānu Covid-19 izplatības ierobežošanai ilgstošas sociālās aprūpes un sociālās rehabilitācijas institūcijās” (prot. Nr. 9 3. §) [↑](#footnote-ref-1)
2. Skat. <http://tap.mk.gov.lv/lv/mk/tap/?pid=40498087&mode=mk&date=2021-02-11> [↑](#footnote-ref-2)
3. skat. info LM tīmekļa vietnē <https://vspmis.lm.gov.lv/Public/PublicetsPakalpojums> [↑](#footnote-ref-3)
4. Saskaņā ar Sociālo pakalpojumu un sociālās palīdzības likumā noteikto - ilgstošas sociālās aprūpes un sociālās rehabilitācijas pakalpojums institūcijā nodrošina personai, kura vecuma vai veselības stāvokļa dēļ nespēj sevi aprūpēt, mājokli, pilnu aprūpi un sociālo rehabilitāciju [↑](#footnote-ref-4)
5. Ilgstošas sociālās aprūpes institūciju sniegtā informācija, 25.01.2021. [↑](#footnote-ref-5)
6. Piem. VSAC “Latgale” filiālē “ Litene” no 151 saslimušā tikai 21 klients bija ar simptomātiku, kas raksturīga saaukstēšanas slimībām, starp tiem 2 stacionēti [↑](#footnote-ref-6)
7. Skat. <https://www.vi.gov.lv/lv/ieteikumi-arstniecibas-iestadem> [↑](#footnote-ref-7)
8. Skat. <https://www.vi.gov.lv/lv/ieteikumi-arstniecibas-iestadem> [↑](#footnote-ref-8)
9. Ilgstoša skābekļa terapija ir paredzēta hronisku hipoksēmiju izraisošu slimību gadījumos, piemēram, hroniskas obstruktīvas plaušu slimības, hroniskas bronhiālās astmas smagā formā, intersticiālas plaušu slimības, cistiskās fibrozes, bronhektāzes, plaušu vaskulārās slimības, primārās pulmonālās hipertensijas, plaušu vēža vai hroniskas sirds mazspējas gadījumā. [↑](#footnote-ref-9)
10. LM ir vienojusies ar NVO un sociālās jomas izglītības iestādēm, ka ar Covid-19 izplatību saistītas epidemioloģiskās situācijas saasinājuma gadījumā tās var piedāvāt brīvprātīgos palīgus ilgstošas sociālās aprūpes institūcijās. Uz aicinājumu atsaukušās vairākas organizācijas, kuru kontakti brīvprātīgo nepieciešamības gadījumā tiks nodoti ieinteresētajiem ilgstošas sociālās aprūpes institūcijām, izņemot tur, kur ieviesti karantīnas pasākumi [↑](#footnote-ref-10)
11. Skat. <http://tap.mk.gov.lv/lv/mk/tap/?pid=40497704&mode=mk&date=2021-02-04> [↑](#footnote-ref-11)